
De  Pliui  Secundi  Minoris  loeis  quibusdani  interpretaudis 

et  emendandis.*) 


Caius  Plinius  Oajcilius  Secundus  Minor,  qui  epistularum  libros  novem,  epistularum 
ar<l  Trajanum  librum,  panegyricum  edidit,  amio  sexagesiuu)  altero  post  Christum  natnm, 
octavo  anno  post,  quam  Nero  imperium  susceperat,  Coini,  in  clarissimo  Galliae  Transpadanae 
municipio,  ortus  fuit. 

Comum  ad  Larium  lacum  situm  erat,  quem  idcirco  sHum  appellat  (II  8,  1;  VI  24,  2). 
Cuius  iu  litore  plures  amoenissimas  villas  possidebat,  sed  duae  eum  maxime  ut  delec- 
tabant,  ita  exercebant.  Altera  imposita  saxis  more  Baiano  lacum  prospiciebat, 
altera  aeque  more  Baiano  lacum  tangebat;  haec  lacu  propius,  illa  latius 
utebatur;  illa  fluctus  non  sentiebat,  haec  fraugebat. 

Quarum  viUamm  aedificationem  aspectumque  Plinius  1.  IX  ep.  7  describit. 

Bai(e,  intra  Cumas  et  Puteolos  sitae,  quippe  qure  amoenitat*  locorum,  aquanim  salu- 
britate,  iucundidate  vitae  praeter  reliquas  balneas  Italise  florerent,  ineunte  «state  frequen- 
tabantur,  qua  de  causa  Horatius  in  ep.  I  1,  vs.  83 — 85  dicit: 

„Nullus  in  orbe  sinus  Baiis  prselucet  amoenis. 
Si  dixit  dives,  lacus  et  mare  sentit  amorem 
Festinantis  eri." 

Villam  alicubi  «diflcantes  Romani  totam  Baianse  regionis  naturam  villarumque  con- 
dicionem  secuti  Baias  et  loca,  quai  circumiacebant,  imitabantui",  praesertim  cum  nobilissimi 
et  divitissimi  locum  illum  celeberrimum  praediis  permultis  amoenissimis  iisdemque  splendi- 
dissimis  ornarent.  Marii,  Caesares,  Pompei  lapidibus  quadratis  vel  saxis  villas  suas  summis 
locis  exstruebant,  ut  aediflcantium  mentem  ingeniumque  tamquam  prae  se  ferentes  arcium 
instar  totam  regionem  tenere  viderentur,  cum  alii  suggestis  molibus  maris  Baiis  obstrepentis 
•litora  submoverent;  itaque  eos  Horatius  parum  locupletes  continente  ripa  (Od.  II  18,  22) 
et  terrse  fastidiosos  dominos  (Od.  III  1,  36)  apte  vocat.  Utramqm  aediflcandi  rationem 
et  consilium  iniisse  Plinium  valde  iuvat,  ut  ipse  dicit  duas  ad  Larium  lacum  ^illas  describens: 
ex  una  villa,  ubi  fluctus  non  sentiantur,  se  posse  despicere  piscantes,  ex  altera,  ubi  fluctus 
frangantur,  ipsnm  piscari  hamumque  de  cubiculo  ac  p{ene  de  lectulo  ut  e  naucula  iacere. 
Quis  est,  quin  hac  in  re  de  Britanniae  perillustribus  viris  liamo  piscantibus  cogitet? 

*)  Ad  maiiuni  mihi  erat  Henrici  Keilii  editio  critica  (l^ipsia;,  1870),  iiuam  secutus  singnlos  locos 
Plinianos  attuli. 


Pliniiim  Romae  versantem  maximum  desiderium  tenebat  lacum  Larium  visendi.  Itaqne 
1.  n  ep.  8  ex  Caninio  suo  quserit:  „Studes  (scl.  litteris),  an  piscaris,  an  venaris,  an 
simal  omnia?  Possunt  enim  omnia  fieri  ad  Larium  nostrum;  nam  lacus  pisces, 
feras  silvae,  quibus  lacus  cingitur,  studia  altissimus  (non:  studii  amisissimus,  ut 
codex  Dresdensis  scribit)  iste  secessus  affatim  suggerunt.'' 

Studere  cura  dativo  numquam  non  coniungendum  est.  Sed  Plinius  (I  6,  2;  IT  13,  5; 
IV  13,  3;  VII  9,  1)  illiusque  aetatis  scriptores  (Suet:  Tib.  61;  Senec:  ep.  94)  absolute 
adhibent. 

An  sinuil  omnia?  Verbum  „facis"  supplendum  est,  quod  saepe  deest,  si  vocabula: 
•„nihil  aliud  quam,  quid  aliud  quam,  nihil  amplius  quam"  inter  se  conectuntur.  Confer 
Liv.  n  32,  9:  ^Menenius  Agrippa  narrasse  fertur  indignatas  reUquas  partes  sua  cura,  suo 
labore  ac  ministerio  ventri  onniia  quaeri,  ventrem  in  medio  quietum  nihil  alind  (scl.  facere) 
qimm  datis  voluptatibus  frui." 

•  '  '  •  Lacus  pisces  suggerit;  non  intellego,  quid  sibi  velit  lectio  Vaticani  codicis  „laucus 
piscem"  et  Medicei  „lacu  piscem."  Sed  sive  omnia  simul  sive  aliquid  facis,  non 
possum  dicere  „invideo";  angor  tamen  non  et  mihi  licere,  quae  sic  concupisco, 
ut  aegri  (Dresdensis  codex:  aeger)  vinum  balinea  fontes.  Nunquamne  hos  artissimos 
laqueos,  si  solvere  negatur,  abrumpam?  numquam,  puto.  Nam  veteribus  nego- 
tiis  nova  adcrescunt,  nec  tamen  priora  peraguntur:  tot  nexibus,  tot  quasi 
catenis  maius  in  dies  occupationum  agmen  extenditur  (non:  ostenditur).  vale. 

Editio  Romana  aberrat  scribens:  „sive  omnia  simul  sive  aliud  facis";  nam  de  tribus 
rebus  agitur,  de  studendo  vel  piscando  vel  venando,  atque  ipsam  lectionem  Florentini 
„facias"  falsam  esse  perpicuum  est. 

In  libri  II  ep.  17  CTallo  suo  „Miraris,"  Plinius  inquit,  „cur  me  Laurentinum 
"vel,  si  ita  mavis,  Laurens  meum  tanto  opere  delectet:  desines  mirari,  cum 
'cognoveris  gratiam  villae,  opportunitatem  loci,  litoris  spatium.  Decem  et 
;septem  milibus  passuum  ab  urbe  secessit,  ut  peractis  quae  agenda  fuerint  salvo 
iam  et  composito  die  possis  ibi  manere.  Aditur  non  una  via:  nam  et  Lau- 
rentina  et  Ostiensis  eodem  ferunt,  sed  Laurentina  a  quarto  decimo  lapide, 
Ostiensis  ab  undecimo  relinquenda  est." 

Petronius  ipse,  quem  similiter  ac:  maitre  de  plaisir  elegwntice  arbitrum  fuisse  Neroni 
scimus,  in  satiris  suis  verba  „si  ita  mavis"  persaepe  adhibuit;  Cieero  autem  verbis  utitur: 
„si  ita  videbitur,  si  ita  visum  fuerit." 

Grratia  signiflcat  villae  Laurentianae  iucundidaiem  ac  splendorem.  Cuius  viUae 
opportunitaiem  commemorans  Plinius  aeque  ad  propinquitatem  Romae,  Ostiae,  Laurenti 
spectat  atque  ad  amoenas  vias,  quae  eo  ferebant.  Spatium  litoris  est  idem  quod  spatiosum 
litus;  nam  loco  adiectivi  germanici,  si  graiviore  vi  usurpatur,  latina  lingua  substantivo 
abstracto  utitur,  veluti:  „Milites  ubi,  quantum  storiarum  demissio  (storix  demissw)  patie- 
batur,  tautum  elevarant  turris  tectum,  parietes  lateribus  exstruebant  (Caes.  b.  c.  II  9,  6). 


,    3  -  ■  "; 

Ictrun  saxorum  in  musculum  devolntorum  firmitas  materiae  (firma  materia)  sustinet,  et 
quicqnid  incidit  fastigio  musculi  elabitur  (Caes.  b.  c.  11  11,  1).  —  Isocratis  ludus  nobili- 
tate  discipulorum  (nobilibus  discipidis)  florebat  (Cic.)  —  Hannibalis  iter  impediebant  aspe- 
ritates  viarum  (asperce  viw)." 

.  j  -:  Laui'entinum  decem  et  septem  milibtis  passtmm  ab  urbe  secessit.  Decem  aut  septem 
quam  lectionem  codex  Pragensis  elicuit,  repudianda  est,  id  quod  ex  sequentibus  verbis 
apparet.  Nam  Laurentiana  via  a  quarto  decimo  lapide,  Ostiensis  ab  undecimo  relinquenda 
erat;  lapides  autem  inter  se  singula  milia  passiium  distabant;  aberat  ergo  villa,  Laurento 
urbi  vicina,  plus  quattuordecim  milia  passuum  ab  urbe.  Laurentum  intra  Ostium  et  La- 
vinium  mari  adiacens  hodie  ,,Torre  di  Paterno"  vocatur,  nisi  forte  iis  fidem  habemus,  qui 
Laurentum  ibi,  ubi  nunc  „Cassale  di  Capocotta",  situm  fuisse  putant.  Loco  „decem  et 
septem"  forma  „septendecim"  usitatior  est,  et  „decem  septemqm"  a  nullo  scriptore  nisi  a 
Nepote  in  Catonis  vita  I  2  adhibetur:  „Primum  stipendium  meruit  annorum  decem  septemque 
Q.  Fabio  M.  Claudio  consulibus." 

Secessit  quae  lectio  plerisque  codicibus  inest,  integra  exhibenda  est:  \illa  cum  homine 
comparata  a  coetu  hominum  frequentiaque  in  quandam  solitudinem  quasi  se  recepit;  Keilius 
„recessit"  in  textum  intulit;  at  confer  1.  II  ep.  8,  1,  „studia  altissimus  iste  secessus  ajfatini 
suggerit"  et  1.  II  ep.  13,  5:  „ille  in  secessu  contubernalis." 

In  Laurentina  villa  versari  iucundissimum  erat,  salvo  iam  praesertim  et  composito 
die,  ut  requiem  ibi  quaerere  seque  ex  gravibus  negotiis  reficere  nemo  unquam  dubitare 
videretui'.  Dies  salvus  nominatur,  quo  omnibus  officiis  pro  virili  parte  functi  sumus,  et 
comj)ositus  est  is  dies,  quo  omnes  res  bene  recteque  disposuimus. 

De  Plini  Minoris  patre  C.  Caecilio  Comensi  nihil  reperimus,  nisi  quod  originem 
ab  eadem  gente  duxit,  ex  qua  Caecilius  poeta,  quem  CatuUus,  nt  ad  se  devertatur,  carmine 
35  invitat: 

Poetae  tenero,  meo  sodali, 
Velim  Caecilio,  papyre,  dicas, 
Veronam  veniat,  Novi  reliquens 
Comi  moenia  Lariumque  litus." 

Mater  Plinia  C.  Plini  Veronensis,  qui  naturalem  historiam  eamqne  religiosissime 
scripsit,  soror  erat,  quae  amisso  praemature  marito  in  domo  fratris  vitam  securam  vivebat, 
a  quo  filius  adoptatus  fuerat,  qua  de  cansa  in  nomen  C.  Plini  Secundi  transiit. 

Plini  saluti  ipse  tutor  Verginius  Bufus  optime  consulebat,  cuius  laudes  1.  II  ep.  1 
celebrat. 

Verginius  Rufus,  maximus  et  clarissimus  civis,  perfunctus  est  tertio 
consnlatu,  ut  summum  fastigiura  privati  hominis  impleret,  cum  principis 
noluisset. 

li  enim,  qui  imperatoribus  Romanis  parebant,  omnes  privati  nominabantur,  quamvis 
ad  eos  honores,  magistratus,  imperia,  potestates  deferrentur.     Atque  Ruftis  principis  fasti- 


(jium  implere  noluisse  fertur.  Cuiu  in  Gennania  superiore,  Nerone  imperatore,  magnis 
copiis  pi'aeesset  et  Julium  Vindicem,  qui  partes  sequebatur  Servi  Sulpici  Galbae,  devicisset, 
praetorianae  coliortes  eum  impellebant,  ut  sibi  imperatoris  potestatem  vindicaret  (Tac.  h. 
I  8,  52;  Plut.  Galb.  VI;  Dio  63,  24,  25);  Othone  raortuo,  legiones  post  proelium  Bedria- 
cense  iterum  decreverunt  ad  eum  rerum  summani  deferre  (Tac.  h.  11  49.  51).  Neque  vero 
Rufus  militum  arbitrio  favit. 

Caesares,  quibus  suspectus  atque  etiam  invisus  virtutibus  fuerat,  Rufus 
evasit. 

Evddere  si  idem  valet  quod  effugere,  verbaque  excedere  et  egredi  cum  nudo  ablativo 
vel  praepositione  ex  coniungi  solent.  Plinius  autera  et  alii  scriptores,  qui  Cicerone  et 
Caesare  omissis  secundass  partes,  ut  ita  dicam,  agunt,  quod  ad  scribendi  rationem  pertinet, 
his  verbis  usi  accusativum  persaepe  adhibeiit,  ut  scriptum  videamus:  „Insidias,  omnia  vitae 
incommoda  evadere  (Suet.);  urbem  egredi,  (turiam,  urbera  excedere  (Liv.);  fastigium  equestre 
excedere  (Tac);  tecta  excedere,  veritateni  egredi  (Plin.);  egressi  tecta  consistimus  (Plin. 
ep.  VI  20,  8);  limen  egredi  (Quint.  XI  2,  13).-' 

Annum  tertium  et  octogesimura  excessit  Rufus  in  altissima  tranquillitate, 
pari  veneratione. 

Verginius  Rufus,  (luo  fere  nemo  tum  raaximis  ofliciis  occupatior  impeditiorque  erat, 
otio  minime  indulgebat  amplissiraisque  honoribus  abundabat.  Quaraobrem  altissiraa  tran- 
qutUitas  ad  vitam  curis  et  anyorihux  racuam  referenda  est,  quam  Verginius  senex  agebat; 
cum  enira  snmraa  iraperii  penes  Nervaiu,  optiraum  imperatorem,  esset,  cives  tandem  aliquamdiu, 
ne  servitute  opprimerentur,  tiraere  desierunt. 

Usus  est  Rufus  firma  valetudine,  nisi  quod  solebant  ei  manus  tremere, 
citra  dolorem  tamen  (id  est:  nullo  doloie). 

Praepositio  citra  apud  Saetoniuni,  Quintilianuni,  Tacitum,  Pliniuin  alios  eaudem 
notionem  habet  quani  praepositio  sine  apud  Ciceroneni  Caesaremque. 

Aditus  tantura  niortis  durior  longiorque,  sed  hic  ipse  laudabilis.  Nam 
cura  voceni  praepararet  (non  „repararet",  quae  coniectura  Dresdensis  codicis  futtilis  est;) 
acturus  in  consulata  principi  gratias,  liber,  queni  forte  acceperat  grandioreni, 
et  seni  et  stanti  ipso  pondere  elapsus  est.  Hunc  dum  sequitur  colligitque,  per 
leve  et  lubricum  pavimentuni  falleiite  vestigio  cecidit  coxamque  fregit,  quae 
parura  apte  collocata,  reluctante  aetate,  male  coiit. 

Haud  scio  an  verbis  „vocem  prmpararet"  haec  signiflcatio  subicienda  sit: 

„Sollemnera  et  senatu  atque  principe  dignam  orationem,  qua  in  ineundo  consulatu 
tertio  imperatoi-i  gratias  ageret.  elaboraverat  et  elaboiatara  meditatus  memoriae  mandavit.'' 

Librum  elapsum  Rufus  dum  sequitur  colligitque,  per  leve  pavimentum  cecidit: 

Demisso  corpore  librum  deprehendere  volebat  et  in  eo  erat,  ut  in  pavimento  repli- 
caret;  sed  assurgens,  cuni  longius  aetate  esset  provectus,  necopinato  in  pavimento  cecidit. 
Itaque  lectioni  editionis  principis   „dum  consequitur"   non  assentiraur;  nam  non  siraul  cum 


libro    lapsus  est.     Verbo    „coUigit"    genuina    notio    inest,    neque  Vaticani    codicis   lectio: 

a  a 

„collocate"  respicienda  est.     Codicis  Vaticani  lectio  „collocate"  non  nisi  e  verbo  ..colli- 

gitque"  originem  duxisse  iam  inde  facile  intellegitur,  quod  librarius  fortasse  formam  litterae 
q  non  satis  distinste  cognovit,  quare  consonantem:  q  cum  insequenti  vocali:  i  in  syllabam: 

a 

cat  iungendam  esse  putavit,  sicut  pauUo  post  litteras:  qe  i.  e.  que  expressit  per  vocales:  e 

_  a 

Facillime  igitur  forma:  colliqitqe  in:   coUocate  abire  potuit. 

Collocare  est  medicinae  artis  vocabulum,  quo  membrum  fractum  in  sedem  snam 
repelli  reponique  significatur. 

Romani  corpus  Rufi  mortuum  condituri  pompam  funeris  honestam  et  magnificam 
fecerunt,  et  felicitas  Rufi  ad  summum  perfedionis  gradum  eo  pervenit,  quod  Cortielius 
Tacitus  eum  pro  rostris  laudavit.   Itaque  Plinius  dicit: 

„Huius  viri  exsequiae  magnum  ornamentum  principi,  magnum  etiam  foro 
et  rostris  attulerunt.  Laudatus  est  a  consule  Cornelio  Tacito:  nam  hic  supre- 
mus  felicitati  eius  cumulus  accessit,  laudator  eloquentissimus." 

Nam  clarissimorum  virorum  funebres  laudationes  ex  senatus  consuUo  magistratibus 
saepe  mandabantur,  praesertim  si  cognati,  ne  facerent,  impedirentur.  Eodem  modo,  ut  exemplum 
aflferam,  L.  Comelio  SuUa  mortuo  laudatio  publice  habita  est,  cum  Faustus  filius  esset 
admodum  puer. 

Et  ille  quidem  plenus  annis  abiit,  plenus  honoribus,  illis  etiam,  quos 
recusavit. 

Quamquam  plenus  adiectivum  a  Cicerone  raro  cum  ablativo  coniungitur,  tamen 
latina  lingua  ab  ablativo  non  abhorret,  atque  Quintilianus  ipse  (IX  3,  1)  ait:  „Verborum 
vero  figurce  et  mutatae  sunt  semper  et,  utcumque  valuit  consuetudo,  mutantur.  Itaque  si 
antiquum  sermonem  nostro  comparemus,  paene  iam  quidquid  loquimur  figura  est:  ut  hac 
re  invidere  non,  ut  veteres  et  Cicero  praecipae,  hanc  rem:  et  incumbere  Hli  non  in  Hlum, 
et  plenum  vino  non  vini,  et  huic  non  hunc  adulari  iam  dicitur  et  mille  alia." 

Nobis  tamen  quaerendus  ac  desiderandus  est  ut  exemplar  aevi  prioris. 

nQuoerendus"  scriptura  multo  melior  est  quam  codicis  Florentini  Pragensisque  „que- 
rendus."  Nam  inter  qxwerere  et  desiderare  hoc  maxime  interest,  quod,  quidquid  desideratur, 
ardentius  cupimus  et  sitimus,  quam  quod  quaeritur.  Itaque  Phnius  ipse  (VI  2,  1)  scribit: 
„Soleo  nonnumquam  in  iudiciis  quaerere  Marcum  Regulum,  nolo  enim  dicere,  desiderare." 

Rnfi  vita  ef  forensis  et  umhratilis  erat  admirahUis;  itaque  Plinius  Rufnm  non  solum 
in  omni  actione  atque  administratione  civitatis  florentem,  sed  etiam  a  negotiis  publicis  ad 
vitam  umbratilem  et  otiosam  perfugientem  diligebat.  Ad  hoc  pertinent  verba:  „IIIum  non 
solum  publice  sed  etiam  privatim  quantum  admirabar  tantum  diligebani." 

Verba  „sed  etiam  privatim"  quae  corrector  codicis  Vaticani  et  editiones  Aldina  et 


Romana  praebent,  repetenda  sunt.  Res  enim  inter  se  contrarias  atque  oppositas  in  medium 
proferre  maxime  est  Hini. 

Avunculum  suum  Plinius  sincero  corde  totoque  animo  diligebat  et  in  1.  m  ep.  5 
sibi  pergratum  esse  affirmat,  quod  Baebius  Macer  tam  diligenter  libros  avunculi 
lectitet,  ut  ille  habere  omnes  velit  quaeratque,  qui  sint  omnes:  se  igitur  indicis 
partibus  functurum  atque  etiam,  quo  sint  ordine  scripti,  notnm  illi  esse  fac- 
turnm;  esse  enim  hoc  quoque  studiosis  non  iniucundam  cognitionem. 

Bcebius  Macer,  ad  quem  Riccardianus  libri  tertii  epistulam  quintam  missam  esse  in 
indice  dicit,  a  PUnio  iterum  commemoratur  in  1.  IV  ep.  9,  16:  „Censuit  Baebius  Macer, 
consid  designaius:  lege  repetundarum  Bassum  teneri,  Caepio  Hispo:  salva  dignitate  iudices 
dandos;  uterque  reste." 

„Tam  diligenter"  inquit  Plinius,  „libros  avunculi  mei  lectitas,  ut  quaeras, 
qui  sint  omnes." 

Vaticani  codicis  lectio  haec  est:  „qui  sunt  omnes";  quamobrem  exempla  ante  Aldum 
expressa  iam  correxerunt  „qui  sint";  nam  a  verbo  ^qiueras"  enuntiatio  interrogativa  et 
coniunctivus  dependet.  Attamen  ex  Vaticano  codice  adiectivum  „omnes",  quod  illa  exempla 
omittunt,  i*ecipiendum  est;  nam  avunculi  librorum  argumenta  breviter  astringens  dicit,  quales 
omnes  sint,  et  ne  unum  quidem  silentio  praetermittit. 

Atque  adeo,  quo  essent  ordine  libri  scripti,  Plinius  ipse  indicatm'us  erat,  quasi  ipse 
adesset. 

Haesito  an  haec  sententia  verbis:  „indicis  partibus  fungar"  insit,  cum  alii  „indicem 
idem  significare  quod  catalogum"  contendant,  ita  tamen,  ut  me  quidem  iudice  Plinius 
amanuensis  loco  Baebio  esse  velit. 

,Jiotum"  Plinius  ipse  inquit,  „tibi  faciam;  est  enim  hoc  quoque  studiosis 
non  iniucunda  cognitio." 

Codex  Mediceus  vel  Laurentianus,  cui  maxima  auctoritas  ad  genuinam  scripturam 
indagandam  tribuenda  est,  exhibet:  „est  enim  hoc  non  iniucunda  cognitio";  reliqui  autem 
codices  omnes  et  editio  Aldina  hanc  lectionem  praebent:  „est  enim  haec  quoque  non  iniu- 
cunda  cognitio",  attractionem  demonstrativam  intellegentes.  Pronomen  autem  si  ea  quae 
antecedunt  universa  complectitur,  in  neutro  genere  haud  raro  positum  est,  et  Plinius  dicere 
videtur:  „iucundum  esse,  ut  etiam,  quo  sint  ordine  libri  scripti,  ille  (scl.  Macer)  sciat." 
Hic  Plinianus  locus  cum  Vergili  (Aen.  III  173):  „nec  sopor  illud  erat  (scl.  attonitnm  esse 
visis  et  voce  deorum)"  et  Livi  (11  38,  5)  comparari  potest:  „Quid  deinde  illud  non  suc- 
currit  vivere  nos,  quod  maturarimus  proficisci?  —  si  hoc  (scl.  quod  maturavimus  profls- 
cisci)  profectio  et  non  fuga  est."  De  hac  re  vide  adnotationem  333,  quam  Haasius 
subtilissimus  antiquitatis  investigator  atque  existimator  Reisigii  latinae  grammaticae  adiecit. 

Discipulorum  interesse  opinor  scire,  qu^s  libros  scripserit  Plinius  Maior. 

„De  iaculatione  equestri  unus;"  hunc,  cum  praefectus  alae  militaret,  pari 
ingenio  curaque  composuit. 


'  „De  vita  Pomponi  Secundi  duo",  a  quo  singulariter  amatus  hoc  memoriae 

amici  quasi  debitum  munus  exsolvit. 

„Bellorum  Germaniae  viginti",  quibus  omnia  quae  cum  Germanis  gessimus 
bella  collegit. 

„Studiosi  tres",  in  sex  volumina  propter  amplitudinem  divisi,  quibus 
oratorem  ab  incunabilis  (Florentinus:  ab  cunabilis)  instituit  et  perfecit. 

„Dnbii  sermonis  octo":  scripsit  sub  Xerone  novissimis  annis,  cum  omne 
studiorum  genus  paulo  liberius  et  erectius  (non:  rectius)  periculosum  servitus 
fecisset. 

„A  fine  Aufidi  Bassi  triginta  unus." 

„Naturae  historiarum  triginta  septeni,"  opus  diffusum,  eruditum,  nee 
mintls  varium  quam  ipsa  natura. 

Pomponius  Secundus  in  superiore  Germania  a  Chattis  latrocinia  agitantibus  victoriam 
reportavit:  itaquc  Tacitus  (ann.  XII,  28)  scribit:  „Deci'etusque  Pomponio  triumphalis  honos, 
modica  pars  famae  eius  apud  posteros,  in  quis  carminum  gloria  praecellit,"  et  Quintihanus 
(X  1,  98)  eum  appellat  tragicorum  principem. 

Studiosi  tres.  Verbum  „studere  (II  8,  1)"  et  adiectivum  ,Mudiosus"  a  Plinio  et 
ab  aliis  scriptoribus  illius  aetatis  etiam  absolute  adhibentur;  supplendum  est  „litteris"  vel 
Jitterarum;"  loco  „studiosm"  ipsuin  vocabulum  „scliolastiais"  in  usu  erat. 

Opere,  cui  titulus  „dubius  sermo"  inditus  erat,  Plinius  Maior  quaestiunculas  gramma- 
ticas  de  dubia  notione,  foma,  constructione  complurium  vocabulorum  tractabat,  quamvis 
ad  liberiora  studia  se  confei-re  mallet.  Cum  autem  dominatio  atrocissima  imperatorum,  qui 
Augustum  sequebantur,  Romanis  per  spatium  circiter  sexaginta  annorum  magnum  terrorem 
pavoremque  iniceret,  cavebant,  ne  quid  scriberent,  quo  suspecti  fierent.  Dlius  opeiis  iVis- 
cianus  Diomedes  Charisius  grammatici  plurimos  locos  afiFerunt. 

De  Aufidio  Basso  Quintilianus  scribit:  „Servilius  Nonianus  erat  clari  vir  ingenii 
et  sententiis  creber,  sed  minus  pressus,  quam  historiae  auctoritas  postulat.  Quam  (scl. 
auctoritatem),  paulum  aetate  praecedens  eum,  Bassus  Aufidius  egregie,  utique  in  libris  hdli 
Germanici  praestitit."  Huic  Ubro  Aufidi  nondura  ad  finem  deducto  PUnius  plurima  addidit 
suae  aetatis  mores  institutaque  describens. 

Diffusum  opus  Plinius  inteUegit  opus  copiosuin. 

Avunculus  anno  aetatis  sexto  et  quinquagesimo  decessit,  eiusque  obittm  Tacito 
historiam  scripturo  rogatus  naiTat  1.  VI  ep.  16: 

Erat  avunculus  Miseni  classemque  imperio  praesens  regebat. 

nltaliam"  ut  ait  Tacitus  (ann.  VI  5),  „utroque  mari  duae  classes  (qims  imperatores. 
uf)i  oportehat,  in  omnes  partes  dimitterent),  Misenum  apud  et  Ravennam,  proximumque 
GalUae  Utus  rostratae  naves  praesidebant,  quas  Actiaca  victoria  captas  Augustus  in  oppidum 
ForoiuUense  (quod  oppidum  in  Gallia  Narbonensi  situm  hodice  „Frejus"  nominatur)  miserat 


valido  cum  leniige."  Olassi  apud  Misenum  versanti  eo  terapoi'e  quo  Vestwi  incendium 
excitari  coeptum  est,  l'linius  Maior  praeerat. 

Nonum  (scl.  diem  ante)  Calendas  Septembres  hora  septima  (meridiano  tem- 
pore  vicesimi  quarti  diei  Augusti  mensis  anni  septuagesimi  noni  p.  Chr.  n.)  mater  mea 
iudicat  ei  apparere  nubem  inusitata  et  magnitudine  et  specie.  Usus  ille  sole, 
mox  frigida  (scl.  aqua),  gustaverat  iacens  studebatque. 

Ut  enim  bona  tirmaque  valetudine  uterentur,  Romani  in  sole,  si  carebat  vento, 
ambulabant  vel  iacebant,  et  cum  Antonio  Musae,  ut  Augusto  imperatori  mederetur  aqua 
f/elida,  contigisset,  Romani  balneas  cellis  frigidariis  spatiosis  latisque  instniebant  atque 
ornabant. 

Atque  Plinius  ipse,  postquam  apricatus  erat,  plerumque  frigida  aqua  lavabatur. 
Deinde  gustabat  dormiebatque  aliquamdiu.  Paulo  post  studebat  in  cenae  tempus.  Gudahat 
est  apud  Plinium:  levem  et  facilem  cibum  inter  prandium  et  cenam  sumebat."  Sed  permultis 
ahorum  scriptoioim  locis  gustatio  vel  pronmlsis  interpretanda  est  leviores  cibi,  quibus  Romani, 
priusquam  cenandi  initium  facerent,  quo  iucundius  largiusque  epularentiu',  vescebantur,  ut 
ovis,  piscibus  sale  conditis,  nuilso,  aliis. 

Poscit  soleas,  ascendit  locum  ex  quo  maxime  miraculum  illud  conspici 
poterat.  Nubes,  incertum  procul  intuentibus  ex  quo  monte  (Vesuvium  fuisse 
postea  cognitum  est)  oriebatur,  cuius  similitudinem  et  formam  non  alia  magis 
arbor  quam  pinus  expresserit.  Nani  longissimo  velut  trunco  elata  (non:  flata 
vel  efflata)  in  altum  quibusdam  ramis  diffundebatur,  credo,  quia  recenti  spiritu 
evecta,  dein  senescente  eo  destituta  aut  etiam  pondere  suo  victa  in  latitudinem 
vanescebat:  candida  interdum,  interdum  sordida  et  maculosa,  prout  terram 
cineremve  sustulerat;  magnum  propiusque  noscendum,  ut  eruditissimo  viro, 
visum. 

Pinus  est  Italiae  j;//«m.v  pinea  in  spectabilem  magnitudinem  crescens,  cuius  summus 
truncus  tecto  quodani  frondoso  latoque  ut  lunbella  ornatus  est. 

lubet  Liburnicam  aptari,  ut  unde  nubes  exoHa  esset,  quam  primum  cognosceret. 
Egrediebatur  domo:  accipit  codicillos  (Dresdensis  codex:  accepit). 

Nunc  eorruptissima  librorum  scriptura  reperitur;  quam  si  quisquam  emendare  potuit, 
certe  Keilius  emendavisset.  Omnes  nimirum  coniecturae  adhuc  excogitatae  ad  rerum  conexum 
l)arum  accommodatae  et  minus  aptae  sunt,  quam  quae  omni  ex  parte  plane  probentui". 
At  Plinius  de  Caesio  Basso  quodam,  cuius  villa  subiacebat,  fortasse  cogitavit;  qui 
imminenti  periculo  exterritus  Plinio  Maiori,  ut  se  suosque  tanto  discrimine  eriperet, 
<;odicillos  misisse  videtur,  quod  nulla  nisi  navibus  fuga  esset. 

Caisium  Bassum,  cui  Persius  sextam  satiram  dedicavit,  ipsum  ardente  Vesuvio  una 
cum  villa  sua  ustum  esse  explicator  satirarum  Persi  tradit. 

Vertit  consilium  et  quod  studioso  animo  incohaverat  (studio  causam  nubis 
exortce  cognoscendi),  obit  maximo  (id  est:  eo  consdio  eaque  qua  erat  magnitiuline  animi 
tt  humanitate,  ut  qmm  plurimis  ipse  sahUem  laturus  esset. 

Qnain  ad  rem  efficiendam  celeriter  navigantem  Libumicam  cum  quadriremibus,  quibus 
plures  homines  exciperentur,  mutavit. 

Deducit  quadriremes,  ascendit  ipse  non  Retinae  modo  (i.  e.  Retinae  incolis), 
sed  multis  (erat  enim   frequens  amoenitas  orae)  laturus  auxilium. 

Loco  corruptae  librorum  scripturae  ,yRediruB",  qua  nomen  mulieris  cuiuslibet  indicari 
videtur,  legendum  est  „Retince." 

Retinam  (hodie:  Resinam)  in  imis  Vesuvi  montis  radicibus  intra  Porticos  et  Her- 
culaneum  sitam  fuisse  inter  omnes  constat. 

Properat  illuc  unde  alii  fugiunt  rectumque  cursum,  recta  gubernacula 
in  periculum  tenet,  adeo  solutus  metu,  ut  omnes  (non:  omnia)  illius  mali  motus, 
omnes  figuras,  ut  deprehenderat  oculis,  dictaret  enotaretque.  Stabias  petit,  ubi 
Pomponianus  quidam  versabatur,  et  complectitur  trepidantem,  consolatur,  hortatur. 
Interim  e  Veuvio  monte  pluribus  locis  (Mediceus  codex  praepositionem  in  adhihet) 
latissimae  flammae  altaque  incendia  relucebant,  quorum  fulgur  et  claritas 
tenebris  noctis  excitabatur. 

Non  est,  quod  editionem  Romanam  secuti  scribamus  „tenebras  noctis  excipiebat"  aut 
aliis  exemplis  fidem  habeamus  scribentibus:  „tenebras  noctis  pellebat."  Nam  „excitahaiur" 
hoc  loco  idem  fere  valet  quod  „augebatur",  ut  in  tabulis  pictis,  in  quibus  part«s  quaedam 
obscuriore  colore  effinguntur,  aliae  clarius  splendent  atqae  effulgent. 

Crebris  vastisque  tremoribus  tecta  nutabant  et  quasi  emota  sedibus  suis 
nunc  huc  nunc  illuc  abire  aut  referri  videbantur.  Placuit  egredi  in  litus  et 
ex  proximo  aspicere,  ecquid  iam  mare  admitteret  (sM  permitteret  fugere)  quod 
adhuc  vastum  (i.  e.  scevum  et  horribile)  et  adversum  (i.  e.  cestuosum)  permanebat. 
Ibi  super  abiectum  linteum  recubans  semel  atque  iterum  frigidam  poposcit 
hausitque  (ut  sitim,  qua  vehementer  vexabatur,  levaret).  Deinde  flammae  flammarumque 
praenuntius  odor  sulpuris  alios  in  fugam  vertunt,  excitant  illum.  Innitens 
servulis  duobus  adsurrexit  et  statim  concidit,  ut  ego  colligo  (i.  e.  conicio), 
crassiore  caligine  spiritu  obstructo  clausoque  stomacho,  qui  illi  natura  inva- 
lidus  et  angustus  et  frequenter  aestuans  erat  (ui  solita  ptdmonum  respiratio  itaqm 
vox,  cum  sujfocari  videretur,  eum  perscepe  deficerent). 

Tremor  quod  vocabulum  in  I.  VI  ep.  20  saepius  invenitur,  a  nullo  nisi  a  Plinio 
et  illius  aetatis  scriptoribus  adhibetur,  qua  voce  idem  exprimant  quod  est  „terrce  motm." 
Apud  Livium  legimus:  „paIIor  et  tremor  et  dentium  crepitus;  tremor  onmium  membrorum." 

„  VaMus"  adiectivum  ad  res  et  ingentes  et  horribiles,  i.  e.  metum  et  pavorem  exci- 
tantes,  pertinet. 

Caligo  est  fumus  pavorque  qui  pulmones  petens  vehementer  urget  atque  vexat. 

Stomachus  hoc  loco  non  ventrem  gulamve  significat,  sed  arteriam  quae  Plinio  Maiori 
frequenter  asstuans  erat,  ut  propter  angustias  spiritus  persaepe  corriperetur. 

„Quiescenti"  positum  est  pro  „dormienti",  ut  VI  20:  «Invasit  in  cubiculum  meum 
mater:  surgebam  invicem,  si  quiesceret,  excitaturus." 

f,  Uno  anno  post  avunculi  mortem  Plinius,  undevicesimo  aetatis  anno,  in  foro  dicere 

coepit. 

„Susceperam"  Plinius  ipse  inquit  1.  I  ep.  18,  „causam  luni  Pastoris  et  eram 
actnrus  adulescentulus  adhuc,  eram  in  quadruplici  iudicio,  eram  contra  poten- 
tissimos  civitatis  atque  etiam  Caesaris  amicos:  quae  singula  excutere  mentem 
mihi  poterant;  egi  tamen,  prospere  cessit,  atque  ideo  illa  actio  mihi  aures 
hominum,  illa  iannam  famae  patefecit." 

Excutere  mentem  more  poetarum  positum  est  pro  Jerrere,  perturbare." 

Atque  ideo  quam  lectionem  Florentinus  codex  editionesque  princeps  et  Aldina 
praebent,  loco  lectionis  „atque  adeo"  servanda  est.  Fuerunt  qnidam  critici,  qui  caus(B 
notionem  particulas  adeo  tribuerent  eamque  pro  ideo,  adeo  qmd  pro  propterea  qmd  acci- 
perent.     At  desunt  ratio  et  exempla,  et  perverse  interpretantur  adeo  esse  fere  idem  qmd  ideo. 

In  quadruplici  iudicio.  Decemviri  stlitibus  iudicandis  inde  ab  Augusti  aetate 
iudicia  centnmvirum,  ita  quidem,  ut  praetor  urbanus  praesideret,  moderabantur ;  quae  iudicia 
in  quattuor  consilia  vel  tribunalia  dispertita  erant,  quae  cum  universa,  praesertim  in 
gravioribns  causis  (causes  c^lebres),  tum  maxime  singula  ius  petentibus  dicebant,  hasta  pro 
basilica  posita;  inde  fit,  ut  Seneca  (Aug.  36)  vocabulis  „hastam  centumviralem  cogere" 
utatur. 

Optime  causam,  quae  in  iudiciis  centumviralibus  agebatur,  Plinius  adumbrat  atque 
describit  1.  VI  ep.  33,  ut  paulo  post  dilucide  explicat,  qua  ratione  eiusmodi  iudicia  haberi 
solerent: 

Attia  Viriola,  femina  splendide  nata,  nupta  praetorio  viro,  exheredata 
ab  octogenario  patre,  intra  undecim  dies,  quam  illi  novercam  amore  captus 
induxerat,  quadruplici  iudicio  bona  paterna  repetebat. 

Si  quid  paulo  aut  multo  post  aliquem  eventum  accidit,  enuntiatio  temporalis,  quo  id 
quod  paulo  aut  multo  post  factum  est,  indicatur,  a  vocabulo  quam  exorditur;  itaque  Plinius 
scribit:  ivAra  undecim  dies  qua,m  induxerat";  confer  Nep.  Arist.  I  5:  „Aristides  sexto  fere 
anno,  quam  erat  expulsus,  populiscito  in  patriam  restitutus  est";  et  Nep.  Dion  V  3:  „Sed 
Dion  quinquaginta  annorum  imperium  adeo  facile  perculit,  ut  post  tertium  diem,  quam 
Siciliam  attigerat,  Syracusas  introierit." 

Quam  mi  novercam  amore  captvs  induxerat.  Codex  Dresdensis  scribit:  „quam  ille 
novercam  ei  amore  captus  induxerat."  Cum  autem  oJ  octogenario  paire  praecedat,  non 
verendum  est,  ne  nesciamus,  quis  novercam  induxerit.  Pro  „inducere  novercam"  Seneca 
declam.  3   „superducere  liberis  uxorem"  et  Graeci  „inaysoSat  (irixqviav'^  dicunt. 

Sedebant  centum  et  octoginta  iudices  (tot  enim  quattuor  consiliis  colli- 
guntur):  ingens  utrimque  advocatio  et  numerosa  subsellia,  praeterea  densa 
circumstantium    corona    latissimum   iudicium   multiplici   circulo    ambibat.     Ad 

hoc  stipatum  tribunal,  atque  etiam  ex  superiore  basilicae  parte  qua  feminae 
qua  viri  et  audiendi,  quod  erat  difficile,  et,  quod  facile,  visendi  studio  immi- 
nebant.     Magna  exspectatio  patrum,  magna  filiarum,  magna  etiam  novercarum. 

Centumviri  cum  ex  unaquaque  tribu  terni  crearentur,  initio  erant  centum  quinque; 
temporibus  imperatorum  audi  sunt,  quod  multo  plures  actiones  intendebantur. 

Etsi  „advocatus"  Plini  tempore  idem  significat  quod  prius  „caus(e  patronus",  tamen 
appositum  adiectivum  „ingens"  efficit,  ut  intellegamus  omnes,  qui  aderant  atque  ipsorum 
praesentia,  utri  maxime  parti  faverent,  ostendere  cupiebant. 

Quu  —  qua.  Copulativae  particulae  correspondentes  qvM  —  qua,  non  multum  ab 
et  —  et  distantes,  singula  vocabula  coniungunt,  veluti:  qua  nobilitate  gentis  qua  corporis 
magnitudine  (Liv.);  —  qua  coi-poris,  qua  aninii  robur  (Val.  Max);  —  qua  virum  qua 
uxorem  di  vos  perdant  (Plaut.);  —  qua  dominus  qua  advocati  (Cic);  —  onmia  convestit 
hedera  qua  basim  villae  qua  intercolumnia  (Cic).  — 

Maximi  momenti  est,  quod  ad  centumviralia  iudicia  attinet,  Cic.  de  orat.  I  38: 
„Nam  volitare  in  foro,  haerere  in  iure  ac  praetorum  tribunaUbus,  iudicia  privata  magnarum 
rerum  obire,  in  quibus  saepe  non  de  facto,  sed  de  aequitate  ac  iure  certetur,  iactare  se 
in  causis  centumviraUbus,  in  quibus  usucapionum,  tutelarum,  gentilitatum,  agnationum,  allu- 
vionum,  circumluvionum,  nexorum,  mancipiorum,  parietum,  luminum,  stillicidiorum,  testamen- 
torum  ceterarumque  rerum  innumerabilium  iura  versentur,  cum  omnino,  quid  suum,  quid 
ahenum,  quare  denique  civis  aut  peregrinus,  servus  aut  hber  quispiam  sit,  ignoret,  insignis 
est  impudentiae."  ludices  centumvirales,  a  quibus  non  nisi  imperatorem  ipsum  appellare 
licebat,  fortasse  non  inepte  comparari  posse  videntur  cum  iudicibus  imperii  Germanici, 
penes  quos  summa  iurisdictio  est:  intellegi  enim  volo  tribunalia  quibus  nomen  est  „Reichs- 
gericht."  Confer  Zumpt:  „Uber  Ursprung,  Form  und  Bedeutung  des  Centumviralgerichtes 
(Berlin  1838);"  Schneider:  „De  origine  centumviralis  iudicii  (Rostock  1855);  v.  Keller: 
„R6niischer  CivUprocess  (3.  Auflage,  Leipzig,  1863)." 

PUnius  qui  et  disertissimus  et  eloquentiae  gloria  excellens  erat,  per  onmem  aetatem 
cansas  egit  tam  in  senatu  clariores  et  nobiliores,  quam  apud  centumviros  plurimas,  quorum 
iudicia  suam  harenam  vocat  (VI  12,  2),  etsi  centumvirales  causas  saepe  ab  ingenio  suo 
moribusque  abhorrere  et  ab  adulescentuUs  obscuris  suo  tempore  profanari  1.  11  ep.  14 
Maximo  suo  dedicata  queritur. 

„Verum"  inquit,  „opinaris:  distringor  centumviralibus  causis  quae  me 
exercent  magis  quam  delectant.  Sunt  enim  plerumque  parvae  et  exiles.  Raro 
incidit  vel  personarum  claritate  vel  negotii  magnitudine  insignis.  Ad  hoc 
pauci  cum  quibus  iuvet  dicere:  ceteri  audaces  (i.  e.  protervi)  atque  etiam  magna 
ex  parte  adulescentuli  obscuri  ad  declamandum  huc  transierunt,  tam  inreve- 
renter  et  temere,  ut  mihi  Atilius  noster  expresse  (i.  e.  apte)  dixisse  videatur 
sic  in  foro  pueros  a  centumviralibus  causis  auspicari,  ut  ab  Homero  in  scholis. 
Nam  hic  quoque,  ut  illic,  primum  coepit  esse  quod  maximum  est." 

Adidescentuli,  qui  adhuc  in  scholarum  umbraculis  in  declamationibus  elaborandis 
desudarent  oportebat,  Plinio  vivo  actores  causarum  de  iure  respondebant. 

Aiilitis  Crescens  (VI  8,  1)  erat  Plini  amicissimus,  cuius  multa  tum  ferebantur  acute 
dicta  et  sapienter  responsa,  ut:  „satius  est  enim  otiosum  esse  quam  nihil  agere  (I  9,  7)." 

Piieri  ab  Homero  in  scholis  auspicabantur,  ut  omnium  rerum  imperiti  cuiusdam 
rudisque  esset  nescire,  „iratus  Graiis  quantum  nocuisset  AchUles  (Hor.  ep.  11  2,  42)." 
Liceat  mihi  aflFerre  Quint.  I  8,  5:  „Ideoque  optime  institutum  est,  ut  ab  Homero  atque 
Vergilio  lectio  inciperet,  quamquam  ad  intellegendas  eorum  virtutes  firmiore  iudicio  opus 
est;  sed  huic  rei  superest  tempus,  neque  enim  semel  legentur.  Interim  et  subhmitate 
heroici  carminis  animus  assurgat  et  ex  magnitudine  rerum  spiritum  ducat  et  optimis 
imbuatur." 

„Illos  adulescentes  audaces"  pergit  Plinius,  ^sequuntur  auditores  actoribus 
similes,  conducti  et  redempti:  manceps  convenitur:  in  media  basilica  tam  palam 
sportulae  quam  in  triclinio  dantur:  ex  iudicio  in  iudicium  pari  mercede  trans- 
itur.  Inde  iam  non  inurbane  So^fioxXsTg  (Bravoklatscher)  vocantur  fano  tov 
ao<pmg  xal  xttXeto^uij :  iisdem  latinum  nomen  impositum  est  laudiceni  (Lob- 
gaste).  Et  tamen  crescit  in  dies  foeditas  utraque  lingua  notata.  Here  duo 
nomenclatores  mei  ternis  denariis  (Mark  2,40)  ad  laudandum  trahebantur. 
Tanti  contat  ut  sis  disertissimus." 

Non  deerant  Romae,  quibus  e  re  esse  videretur  oratores  quamvis  raediocres  essent, 
plausu  et  clamore  prosequi.  A  mancipibns  ternis  denariis  conducebantur  et  redimebantur, 
quo  pretio,  ut  infinitos  clamores  (euge,  helle,  bene  et  praeclare,  non  potest  melius,  o  hominem 
litteratum,  q>ev,  aoipmc,  oq^wc)  commoveret,  ingens  corona  coUigeretur;  declarant  Horatius, 
luvenalis,  Martialis. 

Sportula.  li,  qui  in  divitum  clientela  erant,  antiquitus  ad  cenam  invitabantur; 
postea  loco  cenae  iustae  spoHulam  cibo  refertam  accipiebant  aut  plerumque  denos  sestertios 
(2  Mark),  quae  stips  ipsa  „sportula"  nominabatur. 

Here.  Quamobrem  lecturam  codicum  Medicei  et  Vaticani  „here"  aspememur  et 
refutemus,  non  intellego,  praesertim  cum  Quintilianus  (I  7,  22)  scribat:  „Here  nunc  E 
littera  terminamus:  at  veterum  comicorum  adhuc  libris  invenio  heri  ad  me  venit:  quod 
idem  in  epistulis  Augusti,  quae  sua  manu  scripsit  aut  emendavit,  deprelienditur."  Vide  de 
hoc  adverbio  Handii  Tursellini  vol.  III  pag.  61  sqq. 

„Avidius  Quietus"  inquit  Plinius  VI  29,  „qui  me  unice  dilexit  et,  quo  non 
minus  gaudeo,  probavit,  ut  multa  alia  Thraseae  (fuit  enim  familiaris)  ita  hoc 
saepe  referebat,  praecipere  solitum  suscipiendas  esse  causas  aut  amicorum  aut 
destitutas  aut  ad  exemplum  pertinentes.  Cur  amicorum,  non  eget  interpre- 
tatione:  cur  destitutas?  quod  in  illis  maxime  et  constantia  agentis  et  huma- 
nitas  cerneretur:  cur  pertinentes  ad  exemplum?  quia  plurimum  referret,  bonum 
an    malum    induceretur.     Ad    haec   ego    genera  causarum,    ambitiose    fortasse. 

addain  tamen  claras  et  inlustres.  Aequum  est  enim  agere  non  numquam  gloriae 
et  famae,  id  est  suam  causam.  Hos  terminos,  quia  me  consuluisti,  dignitati 
ac  verecundiae  tuae  statuo." 

Me  unice  dilexit.  „Unice"  pro  „vcMe,  vehementer"  positum  est,  ut  apud  Ciceronem 
(ad  famil.  V  8,  11):  „unice  diligo"  et  apud  Plinium  (III  8,  1):  „Cum  patrem  tuum 
suspexerim  magis  an  amaverim,  dubitem  teque  in  niemoriam  eius  et  in  honorem 
tuum  unice  diligam,  cupiam  necesse  est  atque  etiam,  quantum  in  me  fuerit, 
enitar  ut  filius  tuus  avo  similis  exsistat." 

De  Thrasea  Paeto,  qui  a  Vespasiano  eiecttis  ense  traditur  (Dio  66,  13),  scribit 
Seneca: 

„Virum  exadae  sapientiae  finnaeque  constantiae,  eloquentiae  vero  eim,  quae  res 
fortissimas  deceat  (de  benef.  VII  8,  2)"  et  Tacitus: 

„Ad  postremum  Nero  virtutem  ipsam  exscindere  concupivit  interfecto  (i.  e.  inter- 
ficiendo)  Thrasea  Paeto  et  Barea  Sorano,  olim  (i.  e.  iam  pridem)  utrisque  infensus,  et 
accedentibus  causis  in  Thraseam,  quod  senatu  egressus  est,  cum  de  Agrippina  referretur, 
ut  memoravi,  quodque  iuvenalium  (a  Nerone  institutorum)  ludicro  parum  spectabilem  operam 
praebuerat  (ann.  XVI  21)." 

„Tum  ad  Thraseam  in  hortis  agentem  quaestor  consulis  missus  vesperascente  iam 
die.  Inlustrium  virorum  feminarumque  coetus  frequentes  egerat,  maxime  intentus  Demetrio 
cynicae  institutionis  doctori,  cum  quo  de  natura  animae  et  dissociatione  spiritus  corporisque 
inquirebat  (ann.  XI  34)." 

Causae  destitutae.  Eae  causae  destitutae  nominabantur,  quas  cum  parum  prospere 
cedere  viderentur,  nemo  advocatus  agere  animum  inducebat. 

Causas  ad  exemplum  pertinentes  Thrasea  contendit  suscipiendas  esse,  quod  plurimum 
referret,  bonumne  an  malum  induceretur,  i.  e.  in  scaenani  quasi  prodiret,  ut  et  honestum 
tamquam  egregie  ac  splendide  ante  oculos  omnium  versaretur  et  turpe  homines  ab  ignominia 
atque  infamia  prohiberet. 

„Nec  me  praeterit"  pei^t  Plinius,  „usum  et  esse  et  haberi  optimum  dicendi 
magistrum;  proinde  multum  lege  scribe  meditare,  ut  possis,  cum  voles,  dicere; 
dices,  cum  velle  debebis." 

Quod  dicens  Plinius  Ciceronem  (de  off.  I  1,  2)  scribentem  secutus  esse  videtur: 
nQuamobrem  disces  tu  quidem  a  principe  huius  aetatis  philosophorum  (scl.  Cratippo),  et 
disces,  quamdiu  voles:  tam  diu  autem  velle  debebis,  quoad  te,  quantum  proficias,  non 
paenitebit. " 

„Hoc  fere"  legimus  paulo  post,  „temperamentum  ipse  servavi.  Non  num- 
quam  necessitati,  quae  pars  rationis  est,  parui." 

Verba  „temperamentutn  tenere,  servare,  sequi"  a  Plinio  saepius  (III  1,  6;  paneg. 
III  1;  X  3;  79,  5)  adhibentur.  Ovidius  dicit  (Met.  II  137):  „Medio  tutissimus  ibis"  atque 
Cicero  (de  off.  I  25):  „Numquam  enim  iratus,  qui  accedet  ad  poenam,  tnediocritatem  illam 

tmebit,  quae  est  itUer  nimium  et  parum;  quae  placet  Peripateticis  et  recte  placet."  Germa- 
nicum  proverbium:  „Die  Mittelstrasse  ist  die  beste"  nobis  etiam  licet  vertere:  „Optima 
condicio  est  vitae  medioctis  habenda"  aut:  „Medium  tenuere  beati." 

Non  mmiqtiam  necessitati,  qnae  pars  rationis  est,  parui.  Haec  verba  fere  idem 
valent  quod  „tempori  cessi."  Confer  Oiceronem  (ad  farail.  IV  9):  „Necessitati  parere  semper 
sapientis  est  hahitum"  et  Quintilianum  (I  8):  „Metaplasmos  enim  et  schematismos  et  schemata, 
ut  dixi,  vocamus  et  Jaudem  viHutis  necessitati  damus,  sed  ut  conunoneat  artificialium  et 
memoriam  agitet." 

„Egi  enim"  pergit  Plinius,  quasdam  (so  manche)  causas  a  senatu  iussus  (i. 
e.  necessitati  parens),  quo  tamen  in  numero  (pro  „eorum  in  numero)"  fuerunt,  id  etkm 
inqenio  meo  indulserim,  ex  illa  Thraseae  divisione,  hoc  est  ad  exemplum  perti- 
nentes." 

Quani  enuntiationem  hoc  modo  interpretor:  „Complures  causas  egi  tempori  cedens, 
in  quibus  quamvis  senatorum  maxime  intersit  nihil  nisi  iustum  comprobari,  nuraerandae 
sunt  etiam  ad  exeraplura,  i.  e.  ad  honestura  et  turpe  inducendum  pertinentes,  ut  tempori 
cedens  atque  simul  ingenio  meo  indulgens  servaverim  temperainentum." 

Gravius  interpungendum  erat  inter  vocabula  .,a  senatu  iussus,  quo  tamen  in  numero 
fuerunt",  quo  facilius  huius  loci  sensus  prirao  obtutu  perspicuus  et  dilucidus  tieret.  Casau- 
boni  coniectura  „quae  tertio  in  nuraero  fuenint"  paulo  licentius  facta  esse  neque  rerum 
conexum  huius  loci  prorsus  aptum  reddere  videtur. 

Plinius  quinque  eiusraodi  causas  enunierat  (VI  29,  8 — 11): 

„Adfui  (anno  93)  Baeticis  contra  Baebium  Massam:  quaesitum  est,  an 
danda  esset  inquisitio;  data  est. 

Adfui  rursus  (Septembri  fere  a.  99)  iisdeni  querentibus  de  Caecilio 
Classico:  quaesituni  est,  an  provinciales  ut  socios  ministrosque  proconsnlis 
plecti  oporteret:  poenas  luerunt. 

Accusavi  (mensibus  Maio  a.  99  et  Januario  a.  lOU)  Marium  Priscum,  qui 
lege  repetundarura  daranatus  utebatur  clementia  legis,  cuius  severitatem 
immanitate  crirainura  (i.  e.  quamvis  crimina  immania  et  ingentia  essoit)  excesserat; 
relegatus  est. 

Tuitus  sum  (circa  annum  105)  Julium  Bassum  ut  incustoditum  nimis  et 
incautum,  ita  minime  malum;  iudicibus  (scl.  centumviralibus)  acceptis  in  senatu 
remansit. 

Dixi  proxime  (a.  106)  pro  Vareno  postulante,  ut  sibi  invicem  evocare 
testes  liceret;  impetratum  est  (non:   „imperatum",  ut  codex  Dresdensis  scribit)." 

Senatusconsulto  honorificentissimo  provincialibus  patronus  datus  Plinius  accolas 
Baetis  fluvii  qui  hodie  „Guadalquivir"  nominatur,  ab  iniuriis  Baebi  Massae  et  Caecili 
Classici  defendit. 

De  Baebio  Massa  dicit  Tacitus: 


15 

„Servixs  egregio  mendacio  se  Pisonem  esse  respondit  ac  statim  obtruncatur,  nec 
multo  post  Piso  intei-ficitur;  namque  aderat,  qui  nosceret,  Baebius  Massa  e  proairatoribus 
Africae,  iam  tunc  optimo  mique  exitiosus  et  inter  causas  nmlonm,  quae  mox  tulimus, 
saepius  reditunts  (hist.  IV  50) 

et  explicator  luvenalis  ad  sat.  I  35: 

„Baebius  Massa  morio  ffnoqoi;)  fuisse  dicitur  et  Mettius  Carus  nanus  (i.  e.  pumilio) 
.  .  hi  omnes  Neronis  fuerunt  liberli  .  .  sed  et  nequissimi  delcdores  .  .     Massa  et  Canis 
Heliodoro  deferente  (Domitiano  imperatore)  occisi  sunt" 
et  Plinius  (VII  33,  4—9): 

„Dederat  me  senatus  cum  Herennio  Senecione  advocatum  provinciae 
Baeticae  contra  Baebium  Massam  damnatoque  Massa  censuerat,  ut  bona  eius 
publice  custodirentur.  Senecio  cum  explorasset  consules  postulationibus  (scl. 
prlvatorum  in  opes  bomque  Massae  reclamantium)  vacaturos,  convenit  me  et  „qua 
concordia"  inquit  „iniunctam  nobis  accusationem  exsecuti  sumus,  hac  adeamus 
consules  petamusque,  ne  bona  (scl.  postidatoribiis)  dissipare  sinant,  quorum  esse 
iu  custodia  debent;  nam  si  constdes  id  concederent,  Senecio  putabat  sine  dubio  fieri 
posse,  vt  Massa  specie  reclamationum  opes  suas  repeteret.  Venimus  ad  consules,  dicit 
Senecio  quae  res  ferebat,  aliqua  subiungo.  Vixdum  conticueramus,  et  Massa 
questus  Senecionem  non  advocati  fidem,  sed  inimici  amaritudinem  implesse, 
impietatis  (scl.  in  Domitianum  imperatorem)  reum  postulat;  horror  omnium.  Ego 
autem  „vereor",  inquam,  clarissimi  consules,  ne  mihi  Massa  silentio  suo  prae- 
varicationem  obiecerit  (quasi  MassK  patiibus,  non  Bceticorum,  quorum  patronus  essem, 
faverem),  quod  non  et  me  reum  postulavit."  Quae  vox  et  statim  excepta  et 
postea  multo  sermone  celebrata  est." 

Qmd  veretur,  ne  idem  sibi  crimini  detur  atque  Senecioni,  Plinius  (III  4,  6)  dicit: 

„Praeterea  cum  recordarer,  quanta  pro  iisdem  Baeticis  superiore  advo- 
catione  etiam  pericula  subissem,  conservandum  veteris  officii  meritum  novo 
videbatur." 

Posteriorem  pro  Baeticis  causam  Plinius  egit,  cum  legati  provinciae  Baeticae 
questmi  de  proconsulatu  Caecili  Classici  advocatum  eum  a  senatu  peterent. 

„Collegae  optimi  meique  amantissimi"  ut  Plini  verbis  (III  4,  3 — 5)  utar, 
„de  communis  officii  necessitatibus  (cerarii  enim  proefectus  erat  Flinius)  praelocuti 
excusare  me  et  eximere  temptaverunt.  Legati  rursus  inducti  iterum  me  iam 
praesentem  advocatum  postulaverunt,  implorantes  fidem  meam,  quam  essent 
contra  Massam  Baebium  experti,  adlegantes  patrocinii  foedus  (proinde  ac  si 
pactum  quoddam  iis  praestarem,  quo  eos  ab  iniuriis  cuiuslibet  generis  defenderem).  Secuta 
est  senatus  clarissima  adsensio,  quae  solet  decreta  praecurrere.  Tum  ego 
ndesino",   inquam,    „patres  conscripti,    putare  me  iustas   excusationis   causas 

attiilisse."     1'lacuit    et    modestia   sermonis    et   ratio    (i.  e.    diese  bescheidene  und 
riicksichtsvolle  Sprache.)" 

Cum  Jegare"  fere  idem  valeat  quod  „intemuntios  de  publicis  rebus  mittere",  verbi 
„allegare"  prior  slgnificatio  est  haec:  „aliquem  qui  de  privatis  rebus  agat  mittere"  et 
posterior:  „aliquid  in  medium  proferre,  quo  quid  excmetur  vd  commendetur."  Baetici 
Plinium,  ut  se  advocatus  tueretur  et  servandos  curet,  orabant  atque  obsecrabant  allegantes 
patrocinii  foedus,  i.  e.  excusandi  causa  patrocinii,  quod  iam  prius  sibi  contra  Baebium 
praestitisset,  eum  comraonefecerunt.  Plinius  voce  insolentiore  „foedus  patrocinii  allegantes" 
utitur,  proinde  quasi  Baetici  Hlum  sibi,  quod  iam  semel  defendisset,  existimarent  esse 
astridtcm. 

Tuitus  sum  lulium  Bassum  ut  incustoditum  nimis  et  incautum  ita  minime 
malum;  iudicibus  acceptis  in  senatu  remansit  (VI  29,  10). 

Loco  „tuitus  sum"  quam  perfecti  formam  Quintilianus  ipse  (decl.  I  13)  adhibuit, 
a  Cicerone  „tutatus  sum"  positum  est. 

Coniunctiones  comparativae:  „ut  —  ita  (sic)"  germanicis  vocabulis  „(einerseits) 
zwar  —  (anderseits)  aher  (tvenn  auch  —  so  doch)"  saepius  respondent,  ut  legamus:  „Ut 
errare  potuisti  —  quis  enim  id  eifuggerit?  —  sic  decipi  te  non  potuisse  quis  non  videt?" 
—  „Ut  nihil  boni  est  in  morte,  sic  certe  nihil  mali."  —  „Marius  ut  manu  fortissimus,  ita 
ingenio  aspero  fuit." 

De  iamborum  scriptore  lulio  Basso  scribit  Quintilianus  (VI  3,  27): 

„Id  porro,  quod  dicitur,  aut  est  lascivnm  et  hilare,  qualia  A.  Galbae  pleraque;  aut 
(•.ontHmeliosnm,  qualia  nuper  hdi  Bassi;  aut  asperum,  qualia  Cassi  Severi;  aut  lene,  qualia 
Domiti  Afri.     Refert,  his  ubi  quis  utatur" 
et  Seneca  (controv.  X):    ' 

„Iulius  Bassus,  homo  disertus,  cui  demptam  velles  quam  consectabatur  amaritudimm 
d  simulationetn  adionis  oratorice,  consectaii  solebat  re?  sordidas  et  inveniebat,  qui  illas 
unice  suspiceret." 

De  Vareno  Rufo  confer  Plin.  V  20,  1—2: 

Bithyni  Rufum  Varenum  proconsulem  detulerunt,  Varenum,  quem  nuper 
adversus  Bassum  advocatum  et  postularant  et  acceperant.  Varenus  petiit,  ut 
sibi  quoque  defensionis  causa  evocare  testes  liceret:  recusantibus  Bithynis, 
cognitio  suscepta  est;  egi  pro  Vareno  non  sine  eventu." 

De  Mario  Prisco  scribit  Plinius  (II  11,  2): 

Marius  Priscus  accusantibus  Afris,  quibus  pro  consule  praefuit,  omissa 
defensione  iudices  petiit.  Ego  et  Cornelius  Tacitus,  adesse  (naqiaxaa^cu, 
TxaQaax^vai)  provincialibus  iussi,  existimavimus  fidei  nostrae  convenire  notum 
senatui  facere  excessisse  Priscum  immanitate  et  saevitia  crimina  (i.  e.  modum 
criminum)  quibns  dari  iudices  possent,  cum  ob  innocentes  condemnandos,  inter- 
ficiendos  etiam,  pecunias  accepisset." 

Suetonium  statt  Saetonium  und  eandem  statt  eaudem. 
:  ageret,  statt  ageret.  (Komma  statt  Punkt.) 

distincte  statt  distinste. 
:  praecipue  statt  praecipae. 

nec  statt  nee. 
:  hodie  statt  hodice. 
:  nunc  corruptissima  statt  eoruptissima. 

Vesuvio  anstatt  Veuvio  und  adhibet  statt  adhihet. 
:   snaysad-ai,  statt  inaYSodai. 

servandos  curaret  statt  servandos  curet. 

cessura  esset,   statt  cessura  esset;    (Komma  statt 


Marius  Priscus  veritus,  ne  causa  si  diutius  ageretur,  pessime  cessura  esset;  con- 
fessns  est  se  in  culpa  esse  et  iudices  petiit,  ut  litem  (estimarent.  Tacitus  autem  et  Plinius 
qui  eum  nimia  crimina  in  se  admisisse  putabant,  operam  dederunt,  ut  damnatum  gravior 
poena  sequeretur. 

Princeps  praesidebat;  erat  enim  consul:  ad  hoc  lanuarius  mensis  cum 
cetera  tum  praecipue  senatorum  frequentia  celeberrimus  (II  11,  10). 

Imaginare  quae  sollicitudo  nobis,  qui  metus,  quibus  super  tanta  re  (i.  e. 
de  tanta  re)  in  illo  coetu  praesente  Caesare  dicendnm  erat  (II  11,  11.) 

Utcumque  tamen  animum  cogitationemque  collegi,  coepi  dicere  non 
minore  audientium  adsensu  quam  sollicitudine  mea:  dixi  horis  paene  quinque 
(II  11,  14). 

Caesar  mihi  tantum  mihi  studium,  tantam  etiam  curam  praestitit,  ut 
iibertum  meum  post  me  stantera  saepius  admoneret,  voci  laterique  consulerem, 
cum  me  vehementius  putaret  intendi  (non:  incendi),  quam  gracilitas  mea  perpeti 
posset  (II  11,  15). 

.  Latm  vel  latera  vocabula  in  rhetorica  idem  valent  quod  „pidmoms";  dum  hi 
ministerio  non  funguntui",  latera  maxime  dolent.  Itaque  dicit  Cicero:  „Infirma  latera; 
laterum  vires;  latenim  dolor."  —  „Multique  oratores  fuerunt,  ut  ilhim  Scipionem  audimus 
et  Laelium,  qui  omnia  sermone  conficerent,  paulo  intentiore,  nunquam,  ut  Serv.  Galba, 
laterifnis  aut  clamore  cotttenderent  (de  orat.  I  60)." 

Plinius  corpore  erat  imhecUlo  et  mimis  robusto;  quamobrem  Traianus  anno  111, 
cum  Plinius  propraetor  provinciae  Bithyniae  cum  consulari  potestate  esset,  ad  eum  scripsit 
(X  18,  1): 

„Cuperem  sine  querela  (non:  querella)  corpuscnli  tui  et  tnorum  pervenire 
in  Bithyniam  potuisses  ac  simile  tibi  iter  ab  Epheso  navigationi  fuisset,  quam 
expertus  usque  illo  eras." 

Querela  non  solum  querimonias  ipsas  significat,  sed  etiam  curas  et  molestias,  quae 
querendi  ansam  praebent. 

AUquamdiu  infirmitate  oculorum  (VII  21,  1)  laborabat,  propter  honestissimas  cansas 
et  lucubrationes  susceptas,  quibus  et  ceterae  imbecillitates  valetudinis  maiorem  forte  partem 
imputandae  sunt. 

De  morte  nihil  certi  scimus:  per  totum  autem  Traiani  imperium  aut  patdo  ultra 
vitam  produxisse  videtur. 

Plures  locos  Plinianos  interpretari  longum  est;  at  me  discipulos  mperiorum  quidem 
dassium  impellere  spero,  ut  etiam  Plini  epistulanim  lectione  delectentur,  praesertim  cum 
PUnius  et  Marcum  TuUium  aemulari  studiis  cupiverit  (IV  8,  4),  et  nuUa  re  aeque  ac 
naturae  operibus  delectatus  sit  (VIII  20,  10)  et  egregium  (VIII  2,  2)  in  primis  esse  putarit 
ut  foris  ita  domi,  ut  in  magnis  ita  in  parvis,  ut  in  aUenis  ita  in  suis  agitare  iustitiam. 

Nissae,  Idibus  Martiis  anni  MDCCCLXXXIT.  Felix  Koehler. 

